Diari Oficial de la Generalitat Valenciana


Sumari del DOGV 6432, del 05-01-2011 (2010/13994)

Notificació de la sentència dictada en el judici de divorci contenciós número 521/2010.
---------------------------------------------------------------------------------------

### Dades del document

Número de DOGV
:   6432

Data del DOGV
:   05-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13664


Organisme emissor
:   Jutjat de Primera Instància i Instrucció Número 6 de Paterna

Tipus de document
:   Edicte

Notificació de la sentència dictada en el judici de divorci contenciós número 521/2010. [2010/13556]  
Divorci contenciós 000521/2010  
De: Emilia Alanzabe González.  
Procuradora: M.ª Luisa Gascó Cuesta.  
Contra: Ramón Contreras Doña.  
Procurador/a: -  
En aquest procediment de divorci contenciós número 521/2010, seguit a instàncies d'Emilia Alanzabe González, contra Ramón Contreras Doña, s'ha dictat la sentència, que, literalment, és com segueix:  
«Sentència número 122/2010  
Jutgessa que la dicta: Laura Cristina Morell Aldana.  
Lloc: Paterna (València).  
Data: 8 de novembre de 2010.  
Part demandant: Emilia Alanzabe González.  
Lletrada: Amelia Ramón de Bellver.  
Procuradora: María Luisa Gascó Cuesta.  
Part demandada: Ramón Contreras Doña (en rebel·lia).  
Lletrat: sense professional assignat.  
Procurador: sense professional assignat.  
Objecte del judici: divorci contenciós.  
Antecedents de fet  
Primer. La procuradora esmentada, en la representació que exerceix, va presentar una demanda on sol·licitava que després de la seua tramitació es dictara una sentència que decretara el divorci dels cònjuges, amb les mesures incloses en l'escrit de demanda.  
Segon. Després que la demanda va ser traslladada a la part demandada de forma legal, aquesta no es va personar en les actuacions; en conseqüència va ser declarada en rebel·lia processal i va ser citada a termini mitjançant edictes,  
Tercer. Mitjançant la diligència d'ordenació de data 22 de setembre de 2010, es declara el demandat en situació de rebel·lia i es convoquen les parts a la celebració del judici. La vista d'aquest divorci contenciós es va celebrar el 8 de novembre de 2010, amb l'única assistència de la part actora, i amb la representació processal i l'assistència lletrada assenyalada en la nostra llei rituària; així com amb l'assistència del Ministeri Fiscal.  
Una vegada concedida la paraula a la part actora, aquesta es va afirma i ratificar en la seua demanda, i va sol·licitar com a mesures la pàtria potestat compartida, l'atribució de la guarda i custòdia de les menors a la mare, Emilia, i que no s'establira cap règim de visites atesa la nul·la relació entre el progenitor i les menors d'ençà de diversos anys; i finalment la fixació, al lliure albir del jutge, de la pensió d'aliments, atesa la impossibilitat de fer cap esbrinament patrimonial sobre Ramón que n'acredite la situació econòmica. Una vegada concedida la paraula al Ministeri Fiscal, es va ratificar en el seu escrit, i va sol·licitar que es rebera el plet a prova.  
Quart. En la fase de proposició i admissió de prova, la part actora va sol·licitar la testifical de Raimunda Rodríguez del Campo i que s'oficiara a la Tresoreria General de la Seguretat Social per tal d'esbrinar la situació patrimonial de Ramón. El Ministeri Fiscal va proposar com a prova la documental per reproduïda i l' interrogatori de l'actora. Es va admetre únicament l'ofici a la Tresoreria General de la Seguretat Social proposat per l'actora, que en aquest acte va formular un protest per la inadmissió de la testifical, i es va admetre la totalitat de la prova proposada pel representant del Ministeri Públic.  
Després de la pràctica de la declaració d'Emilia Alanzabe González, la secretària judicial va informar a les parts la possibilitat d'accedir al punt neutre judicial, per a procedir a esbrinar el patrimoni dels mitjans de vida actuals de Ramón Contreras Doña, amb el resultat que consta en les actuacions. En vista de tal diligència, la part actora va renunciar a l'ofici sol·licitat a la Tresoreria General de la Seguretat Social, el qual va quedar sense efecte.  
En el tràmit de l'informe final, i en vista de la prova practicada, el Ministeri Fiscal va sol·licitar que es dictara una sentència per la qual es disposara el divorci amb les mesures següents: pàtria potestat compartida entre ambdós progenitors; guarda i custòdia atribuïda a la mare, Emilia; suspensió del règim de visites amb el progenitor Ramón i, finalment, que en concepte d'aliments es fixara la quantitat de 150 euros per cada una de les menors, que fa un total mensual de 300 euros.  
Fonaments de dret  
Primer. L'article 85 del Codi Civil estableix que el matrimoni es dissol, qualsevol que en siga la forma i el temps de la celebració, per la mort o la declaració de defunció d'un dels cònjuges i pel divorci.  
L'article 86, que estableix les causes de divorci, ha sigut reformat per la Llei 15/2005, i concorren en el cas de les actuacions els requisits legalment exigits.  
Per això, pertoca decretar la dissolució del matrimoni de les parts per divorci.  
Segon. La incompareixença injustificada del demandat a l'acte del judici, malgrat haver sigut citat amb les advertències que podien ser admesos els fets que el perjudiquen, relatats per la contrapart en la seua demanda o interrogatori, comporta considerar admesos els fets, conforme determina l'article 304 de la Llei 1/2000, i, després de valorar la resta de la prova, pertoca assentir a la demanda atés que s'estimen provats els fets en què es fonamenta.  
Respecte de les mesures sol·licitades pel Ministeri Fiscal i per l'actora,ens hi hem de pronunciar.  
En primer lloc, pertoca disposar la pàtria potestat compartida entre ambdós progenitors, atés que l'actora s'hi ha mostrat conforme, sent la privació de la pàtria potestat una mesura de caràcter molt excepcional, sense que hi concórreguen els requisits necessaris de conformitat amb el que assenyala nostre Codi Civil.  
Respecte de la guarda i custòdia, el Ministeri Fiscal ha informat favorablemente respecte de la seua concessió únicament a favor de la mare. Cal acollir la pretensió del Ministeri Fiscal, en pro de l'interés de les dues menors, ja que ha quedat acreditat en les actuacions que ha sigut la mare la que se n'ha preocupat del sustent i diligència des que van nàixer. Pertoca, igualment, decretar la suspensió provisional del règim de visites entre el pare i les dues menors, atés que en l'actualitat no mantenen cap relació i que l'actora ha manifestat en el judici que ni tan sols mantenen contacte telefònic. Tot això segons la situació actualment existent entre les menors i el seu pare, i sense perjudici que si aquesta millorara en un futur, a Ramón l'assistiria el dret d'instar una modificació de les mesures definitives disposades en aquest divorci, si convinguera al seu interés.  
Respecte de la pensió d'aliments, l'article 93 del Codi Civil estableix que el jutge determinarà la contribució de cada progenitor per a satisfer els aliments dels fills; la quantia ha de ser proporcional al cabal o als mitjans de qui els dóna i a les necessitat de qui els rep (article 146). La mare al·lega que una de les menors va a un col·legi públic i l'altra a un concertat, i deixa al lliure albir del jutge la fixació de la pensió d'aliments; per la seua banda, el Ministeri Fiscal sol·licita la fixació d'una pensió d'aliments de 150 euros por cada una de les menors, com a mínim vital. Atesa la impossibilitat de realitzar un esbrinament patrimonial major, més enllà del realitzat en l'acte del judici respecte de Ramón, s'estima adequada la fixació d'una pensió d'aliments de 150 euros mensuals per a cada una de las xiquetes, amb un total de 300 euros mensuals. Aquesta pensió ha de ser pagada pel pare en concepte de pensió d'aliments a favor de les filles i en el compte corrent a aquest efecte designat per la mare, dins dels cinc primers dies de cada mes i per mesos anticipats, quantitat que s'actualitzarà anualment segons la variació percentual experimentada per l'Institut Nacional d'Estadística o organisme que el substituïsca.  
Les despeses extraordinàries de les menors seran distribuïdes a mitges entre ambdós progenitors.  
Tercer. No pertoca fer cap imposició expressa de costes.  
Vistos els articles 86, 90 i 95 del Codi Civil, així com l'article 770 de la Llei d'Enjudiciament Civil 1/2000.  
Dispositiva  
Estime la demanda formulada i declare el divorci dels cònjuges Emilia Alanzabe González i Ramón Contreras Doña, i establisc les mesures següents:  
- Pàtria potestat compartida.  
Guarda i custòdia de les menors atribuïda a Emilia Alanzabe González.  
- Suspensió del règim de visites entre les menors i Ramón Contreras Doña.  
- Pensió d'aliments: 150 euros mensuals per menor (300 euros en total); Aquesta pensió ha de ser pagada pel pare en concepte de pensió d'aliments a favor de les filles i en el compte corrent a aquest efecte designat per la mare, dins dels cinc primers dies de cada mes i per mesos anticipats, quantitat que s'actualitzarà anualment segons la variació percentual experimentada per l'Institut Nacional d'Estadística o organisme que el substituïsca.  
- Despeses extraordinàries a mitges.  
Aquesta és la meua sentència, que pronuncie, mane i firme».  
La jutgessa en pràctiques. La secretària judicial:  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Així mateix, suposa un requisit per a recórrer, la constitució del dipòsit previst en la disposició addicional quinzena de la Llei Orgànica del Poder Judicial 1/2009, de 3 de novembre, que es tornarà en cas que el recurs siga estimat. Les persones que tinguen reconegut el dret a litigar gratuïtament no tenen l'obligació de constituir el dipòsit.  
I atés que el demandat, Ramón Contreras Doña, es troba en parador desconegut i en situació de rebel·lia, expedisc aquest edicte a fi que li valga de notificació de forma deguda.  
Paterna, 25 de novembre de 2010.- La secretària judicial: María Macías Sánchez.